Lav et referat af nedenstående tekst:

Tekst:
Hvem vil ikke gerne trimme produktionen og tjene endnu flere penge? Det er netop formålet med produktions- og ledelsesfilosofien lean, og fredag strøm-mer den danske erhvervstop til Nordjylland for at lytte til eksperter i lean på Aalborg Universitet. - Vi har oplevet en enorm interesse for emnet og for vores arrangement, siger lektor Niels Rytter fra Institut for Produktion på universitetet. Det er blandt andet repræsentanter fra Dansk Industri, DONG Energy, Carlsberg, Novo Nordisk, Coloplast, PostDanmark, Sauer-Danfoss, Danfoss, Grundfos og Mærsk, der tager turen til Aalborg for at høre eksperterne John Bicheno og Bengt Petterson fortælle. John Bicheno har arbejdet med lean for blandt andet Toyota, Nissan og GEC og skrevet flere bøger om lean, mens Bengt Petterson har arbejdet med filosofien TPM (Total Productive Maintenance) for Volvo. Temadagen handler ikke mindst om at effektivisere danske virksomheders produkti-on, logistik og kundeservice for at kunne konkurrere med Østeuropa og Fjernøsten. - Fredagens seminar skal være med til at intensivere samarbejdet mellem Aalborg Universitet, internationale eksperter og industrien på dette område, siger institutleder Kar Brian Nielsen fra Institut for Produktion. Lean fokuserer blandt andet på at minimere spild af tid, kapital og personale i pro-duktionen og lave fejlfri produkter. I alt deltager 200 erhvervsledere, produktionsansvarlige, forskere og studerende i temadagen. /ritzau/

Referat:
DONG, Mærsk, Carlsberg og andre danske erhvervskæmper tager fredag til Aalborg for at møde eksperter i den såkaldte lean produktionsfilosofi.